Wiskunde – toortsie.com
Augustus 18, 2016 Augustus 18, 2016 ~ Toortsie	~ 19 Kommentaar
Oktober 25, 2014 Oktober 25, 2014 ~ Toortsie	~ 2 Kommentaar
Kinders en wiskunde
Oktober 24, 2014 ~ Toortsie	~ 35 Kommentaar
Ja, daar is regtig mense vir wie Wiskunde moeilik is. Tog glo ek ‘n groot deel van die “moeilik” van wiskunde gaan oor wat kinders hoor: “Wiskunde is MOEILIK.” “Ek sukkel met wiskunde.”…
My kinders het ook kleintyd met storietjies by die huis gekom: “Mamma, ons doen nou treintjiesomme, en dis MOEILIK! 😯 ” Dan sê ek maar net “O?”
Vanmiddag, in mammatyd gaan stap ons, en gesels ons, en speel ons. Ek sal sê: “P, wat is 2+2?”… “4” … “en D, wat is 4+3?” … “7” … “en P, wat is 7 – 2?” … “5” … “en D, wat is 5-1?” … “4” … ens, en ons stap en maak die een som ná die ander. Op ‘n stadium sal ek sê: “Sjoe, ons doen darem lekker treintjiesomme, né?” … “Haai mamma, maar treintjie somme is dan lekker, dis dan nie moeilik nie!”
Dan, liewe vriende is jou kind vir wiskunde 80% gewen. Want treintjiesomme is nie moeilik nie. Eintlik is treintjiesomme lekker, dis ‘n speletjie, en ek kan dit maklik doen en ek kry dit maklik reg, so, ék KAN wiskunde doen, so wiskunde is maklik…
So het ek elke wiskunde probleem wat by die huis opgedaag het, probeer hanteer, net sodat hulle in hulle koppies moet dink en glo: “Ek kan wiskunde doen, ongeag die soort wiskunde.”
Woordsomme is ook een van die soorte somme wat groot oë trek. MOEILIK! Selfs EK het dit geglo, want iemand het dit ook vir my vertel. Woordsomme is moeilik. So, woordsomme het ek gereeld in ons alledaagse lewe ingebring. As die tafel byvoorbeeld gedek moet word, sal ek nie sê dat M die tafel moet dek nie. Ek sal sê: “Hier is vir jou ‘n woordsom. Ons is 5 mense wat moet eet, een mes en een vurk per persoon. Hoeveel messe en vurke moet jy uithaal?” Dis mos MAKLIK, man! Enige kind kan mos weet hoeveel messe en vurke sy moet uithaal, maar in haar koppie vertel haar onderbewussyn vir haar: Woordsomme is MAKLIK.
Dit kan ‘n mens toepas as jy winkel toe gaan, op enige moontlike manier in die alledaagse lewe. Want eintlik is woordsomme die ding wat ons heeldag doen.
Haal die pyn uit wiskunde. Dankie Lomi vir jou interessante blog-inskrywings waarby soveel kan leer.
Die ding is, as die kinders die maklike konsepte van kleintydwiskunde verstaan, sonder om ‘n bohaai daaroor te maak, snap hulle die moeiliker wiskunde van later jare net soveel makliker.
Ook maar net ‘n ma
585 456 ste persoon wat hier inloer! Baie dankie en welkom! Hoop jy loer weer in.